มอ.ปัตตานีจี้ รุ่ง เร่งแยกมหา ลัย
ปัตตานี- 20 เม.ย.48นายพรเทพ เมืองแมน ประธานสภาอาจารย์มหาวิยาลัยสงขลานครินทร์ วิทยาเขตปัตตานี เปิดเผยว่า ในช่วงที่นายรุ่ง แก้วแดง รัฐมนตรีช่วยว่าการกระทรวงศึกษาธิการ เดินทางมาแถลงแนวทางในการจัดการศึกษาใน 3 จังหวัดชายแดนภาคใต้ และรับฟังแนวคิดการแยกวิทยาเขตปัตตานี ออกจากมหาวิทยาลัยสงขลานครินทร์ ในวันที่ 21 เมษายน 2548 ทางสภามหาวิทยาลัยจะเร่งให้กระทรวงศึกษาธิการ ดำเนินการแยกวิทยาเขตปัตตานีโดยเร็ว นายพรเทพ กล่าวว่า ก่อนหน้านี้นายรุ่งไม่เห็นด้วยกับการแยกวิทยาเขตปัตตานี ออกมาเป็นมหาวิทยาลัยต่างหาก ต่อมาเมื่อสภาอาจารย์ที่ส่วนใหญ่สนิทสนมกับนายรุ่ง เชิญมารับฟังถึงความจำเป็น ที่ต้องแยกออกมาเป็นมหาวิทยาลัยต่างหาก โดยไม่ขึ้นกับมหาวิทยาลัยสงขลานครินทร์ นายรุ่งจึงเห็นด้วย นายพรเทพ เปิดเผยอีกว่า สำหรับความคืบหน้าในการแยกวิทยาเขตปัตตานีออกเป็นมหาวิทยาลัยสงขลานครินทร์นั้น ขณะนี้คณะรัฐมนตรีเห็นชอบในหลักการแล้ว และได้ให้สำนักงานคณะกรรรมการการอุดมศึกษา กระทรวงศึกษาธิการเป็นผู้ดำเนินการ ต่อมานายภาวิช ทองโรจน์ เลขาธิการคณะกรรมการการอุดมศึกษา ได้ร่างพระราชบัญญัติมหาวิทยาลัยสงขลานครินทร์ปัตตานี พ.ศ ขึ้นมาใหม่ แล้วส่งมาให้มหาวิทยาลัยสงขลานครินทร์ วิทยาเขตปัตตานี พิจารณาและเปิดเวทีรับฟังความเห็นของประชาคมวิทยาเขตปัตตานี เกี่ยวกับร่างพระราชบัญญิติฉบับนี้โดยกำหนดจะจัดช่วงเปิดภาคการศึกษาแรก ในเดือนมิถุนายน 2548 ก่อนจะส่งไปให้คณะกรรมการการอุดมศึกษาดำเนินการต่อไป นายบุญสม ศิริบำรุงสุข รองอธิการบดีฝ่านวางแผนและพัฒนา มหาวิทยาลันสงขลานครินทร์ กล่าวว่า ผู้บริหารมหาวิทยาลัยสงขลานครินทร์ เห็นด้วยกับการแยกวิทยาเขตปัตตานีออกจากมหาวิทยาลัยสงขลานครินทร์ และยอมรับหากรัฐบาลดำเนินการเอง ทั้งนี้ประชาคมมหาวิทยาลัยเห็นด้วยที่จะให้แยก แต่ทางผู้บริหารของมหาวิทยาลัยสงขลานครินทร์ได้ตั้งเงื่อนไขว่า เมื่อแยกไปเป็นมหาวิทยาลัยต่างหากแล้ว รัฐบาลจะต้องพัฒนาให้เป็นมหาวิทยา ลัยระดับชาติ ไม่ใช่เป็นแค่มหาวิทยาลัยระดับท้องถิ่น นายบุญสม เปิดเผยว่า เมื่อปี 2546 ที่ประชุมสภามหาวิทยาลัยสงขลานครินทร์ มีมติให้มหา วิทยาลัยร่วมกับสภามหาวิทยาลัย สำนักงบประมาณฯ กระทรวงการคลัง และมหาวิทยาลัย สงขลานครินทร์ วิทยาเขตปัตตานี จัดทำแผนพัฒนาวิทยาเขต ปัตตานี ประกอบด้วย การเพิ่มคณะใหม่อีก 5 คณะ ได้แก่ คณะรัฐศาสตร์ คณะอุตสาหกรรมการเกษตร คณะอุตสาหกรรมการประมง คณะสหเวชศาสตร์ คณะสมุทรศาสตร์ และพัฒนาวิทยาลัยอิสลามศึกษา ให้เป็นศูนย์กลางการศึกษาของอิสลามในภูมิภาค โดยมีเป้าหมายจะเปิดรับนักศึกษาเพิ่มขึ้นเป็น12000 คน ซึ่งจะทำให้มีขนาดเทียบเท่ากับมหาวิทยาลัยขนาดใหญ่ จากปัจจุบันที่มีนักศึกษาทั้งหมด ประมาณ 7000 คน ซึ่งจะให้เวลาดำเนินการ 5 ปี โดยการรับเพิ่มขึ้นทุกปี พร้อมกับการเปิดคณะใหม่ จนกว่าจะครบตามเป้าหมาย ทั้งนี้ โครงสร้างพื้นฐานจะต้องมีความพร้อมก่อน โดยแผนดังกล่าวได้ผ่านความเห็นชอบแล้ว นายบุญสมกล่าวว่า เหตุผลที่สภาหาวิทยาลัยมีมติในเรื่องนี้ เนื่องจากต้องการพัฒนาทุกวิทยาเขตให้เท่าเทียมกัน แต่เนื่องจากวิทยาเขตปัตตานี อยู่ในพื้นที่ที่มีปัญหาความไม่สงบ สภามหาวิทยาลัยเห็นว่า การศึกษาก็เป็นสาเหตุหนึ่งของปัญหา จึงใช้โอกาสนี้พัฒนาวิทยาเขตปัตตานีให้มีคุณภาพทางด้านการศึกษาและขยายสาขาวิชาเพิ่มขึ้น แต่มิใช่เพื่อป้องกันการเรียกร้องให้แยกมหาวิทยาลัย นายบุญสมกล่าวว่า การเปิดคณะไหม่เป็นไปเพื่อต้องการสนองความต้องการทางด้านการศึกษาของประชาชนในพื้นที่ 3 จังหวัดชายแดนภาคใต้เป็นหลัก เพื่อให้ประชาชนใน 3 จังหวัดได้รับการศึกษาอย่างทั่วถึง จึงไม่น่าจะทำให้มีปัญหาเรื่องการขาดแคลนนักศึกษา สำหรับการแถลงแนวคิดในการจัดการศึกษาใน 3 จังหวัดชายแดนภาคใต้ และรับฟังแนวคิดในการยกฐานะมหาวิทยาลัยสงขลานครินทร์ วิทยาเขตปัตตานีเป็นมหาวิทยาลัยของนายรุ่ง ที่มหาวิทยาลัยสงขลานครินทร์ วิทยาเขตปัตตานี จะมีขึ้นในเวลา 10.30 - 12.00 น. วันที่ 21 เมษายน 2548 ที่คณะมนุษยศาสตร์และสังคมศาสตร์ ได้มีการเชิญคณาจารย์ บุคลากรของมหาวิทยาลัย สงขลานครินทร์ ประชาคมจังหวัดปัตตานี และผู้บริหารสถานศึกษาใน 3 จังหวัดชายแดนภาคใต้เข้าร่วมแสดงความคิดเห็นด้วย 
ปัตตานี- 20 เม.ย.48 นายพรเทพ เมืองแมน ประธานสภาอาจารย์มหาวิยาลัยสงขลานครินทร์ วิทยาเขตปัตตานี เปิดเผยว่า ในช่วงที่นายรุ่ง แก้วแดง รัฐมนตรีช่วยว่าการกระทรวงศึกษาธิการ